— Пазіцыя рэктара нашага ўніверсітэта акадэміка НАН Беларусі Б.М.Хрусталёва па гэтым пытанні адназначная: патрэбна максімальная інтэграцыя ВНУ і каледжаў па ўсіх напрамках, прычым яна павінна быць выгаднай каледжу, універсітэту, канкрэтным выпускнікам каледжа — нашым абітурыентам і, вядома, рэальнаму сектару эканомікі. На гэтым тэзісе ў тым ліку грунтуецца галоўны прынцып развіцця і ўдасканалення нашага ўніверсітэта на цяперашнім этапе: стратэгічнай мэтай БНТУ з’яўляецца развіццё інфраструктуры, якая дазваляе стварыць на базе ўніверсітэта адукацыйны і навукова-інавацыйны кластар міжнароднага ўзроўню, што спалучае шматузроўневую сістэму падрыхтоўкі спецыялістаў.